Nú er uppá hægstu tíð, at reyða samgongan við Javnaðarflokkinum, Tjóðveldi og Framsókn gevst við at oysa óhugnalig og mergsúgvandi avgjøld á okkum skattaborgarar. Seinastu 14-15 mánaðir meðan samgongan hevur sitið við ræði, hevur vanligi borgarin bløtt í ólukkumát av reyðum avgjøldum, sum eru oyst oman yvir okkum. Reyða samgongan tvífaldaði skattin til samhaldsfasta, hækkaði vegskattin við 20 prosentum, meir avgjald á bensin og diesel. Avgjaldseffektivitetur má sigast. Heldur samgongan tað, sum hon lovaði? Løgmaður hevur fleiri ferðir ført fram, at núsitandi samgonga heldur tað hon hevur lovað. Lovaði løgmaður, at hækka vegskattin? Lovaði løgmaður at hækka avgjaldiði á bensin og diesel? Lovaði løgmaður at lækka skattafríðu grundupphæddina hjá fólkapensjónistunum? Lovaði løgmaður, at Norðoya- og Vágatunnilin skuldi verða pengamaskinur hjá samgonguni? Hvat var tað sum fekk løgmann til at tiga um hetta áðrenn valið? Tað verður stundum tosað um, at tað, sum stendur skrivað við lítlum í tryggingarpolicum skal lesast gjølla. Tunnilsskatt til útvald. Men núsitandi samgonga ætlar sær fleiri avgjøld. Ein socialistisk samgonga fær ongantíð nokk av peningi frá borgarunum. Heldur ikki her er samsvar ímillum orð og handling hjá løgmanni, tí løgmaður ætlar nevniliga at áleggja borgarum í einum parti av landinum eykaskatt, ein tunnilsskatt. Hetta eru føgur slagorð, góðar orðavendingar og fín røða, men heldur ikki í praksis, sum so nógv annað hesi samgonguni.